wickkiey/tamil-wikipedia-markdown huggingface dataset:
# கரேலியா



**கரேலிய குடியரசு** (*Republic of Karelia*, ரஷ்ய மொழி: Респу́блика Каре́лия; கரேலிய மொழி: Karjalan tazavaldu) ரஷ்யக் கூட்டமைப்பின் ஓர் உட்குடியரசாகும்.  

## வரலாறு
, மற்றும் தெற்கு கரேலியா பகுதிகள் பின்லாந்திலும், கரேலியக் குடியரசு உருசியாவிலும் அமைந்துள்ளன. கரேலிய இஸ்த்முஸ் லெனின்கிராத் ஓப்லஸ்தில் உள்ளது.]]  
வரலாற்று ரீதியாக, கரேலியா முன்னர் நோவ்கோரத் குடியரசில் உருசியாவின் வடமேற்குப் பகுதியில் ஒரு பிரிவாக இருந்தது. இது இன்றைய பின்லாந்தின் கிழக்கே அமைந்துள்ளது. கிபி 13ம் நூற்றாண்டு தொடக்கம் இதன் பல பகுதிகள் சுவீடியர்களினால் கைப்பற்றப்பட்டு சுவீடியக் கரேலியா என்று அழைக்கப்பட்டது. பின்னர் 1721 ஆம் ஆண்டில் உருசியாவினுடனான போரை அடுத்து ஏற்பட்ட உடன்பாட்டின் படி உருசியாவுடன் மீண்டும் இணைக்கப்பட்டது.  

1920 இல், இப்பகுதி கெரேலிய தொழில் கம்யூன் என அழைக்கப்பட்டது. 1923 கரேலிய தன்னாட்சி சோவியத் சோசலிசக் குடியரசு ஆனது. 1940 முதல் கரேலோ-பின்னிய சோவியத் சோசலிசக் குடியரசு ஆக மாற்றப்பட்டது. ஆனாலும், பின்னரும் தொடர்ந்த போரை அடுத்து கரேலிய இஸ்துமுஸ் எனப்படும் பகுதி லெனின்கிராத் ஓப்லஸ்துடன் இணைக்கப்பட்டது. 1956 இல் இது மீண்டும் தன்னாட்சியுடன் கூடிய சோவியத் சோசலிசக் குடியரசானது. 1941 ஆம் ஆண்டில் தொடர்ந்த போரின் போது பின்லாந்து இதன் பல பகுதிகளை ஆக்கிரமித்திருந்தாலும், 1944 இல் பின்லாந்து அங்கிருந்து பின்வாங்கியது. உருசியாவுக்கு இழந்த கரேலியாவின் பகுதிகளை பின்லாந்து திரும்ப எடுக்க எந்த நடவடிக்கையும் எடுக்காமல் இருந்தாலும், பின்லாந்தின் அரசியலில் எப்போதும் இது ஒரு சூடான பிரச்சினையாகவே இருந்து வருகிறது.  

இப்போதுள்ள தன்னாட்சியுடன் கூடிய கெரேலியக் குடியரசு சோவியத் ஒன்றியத்தின் வீழ்ச்சியை அடுத்து 1991 ஆம் ஆண்டு நவம்பர் 13 இல் உருவாக்கப்பட்டது.
# செச்சினியா



ஒரு தோற்றம்]]  
**செச்சினியக் குடியரசு** (*Chechen Republic*, ரஷ்யன்: Чече́нская Респу́блика, *செச்சேன்ஸ்கயா ரிஸ்புப்ளிக்கா*; செச்சின்: Нохчийн Республика, *Noxçiyn Respublika*), அல்லது, பொதுவாக, **செச்சினியா** (*Chechnya*, Чечня́; Нохчийчоь, *Noxçiyçö*), என்பது ரஷ்யக் கூட்டமைப்பின் ஒரு உட்குடியரசாகும்.  

இது வடக்கு கவ்காசஸ் மலைத்தொடரில் தெற்கு கூட்டாட்சி மாவட்டத்தில் அமைந்துள்ளது. இதன் எல்லைகளாக வடமேற்கே ஸ்தாவ்ரபோல் பிரதேசம் (Stavropol Krai), வடகிழக்கு மற்றும் கிழக்கில் தாகெஸ்தான் குடியரசும், தெற்கில் ஜோர்ஜியா, மேற்கே இங்குஷேத்தியா மற்றும் வடக்கு அசேத்தியா ஆகிய ரஷ்யக் குடியரசுகளும் அமைந்துள்ளன.  

1991 இல் சோவியத் ஒன்றியத்தின் வீழ்ச்சிக்குப் பின்னர் செச்சினியா விடுதலையை நாடியது. ரஷ்யாவுடனான முதலாவது செச்சினியப் போரின் போது (1994-1996) செச்சினியரல்லாத சிறுபான்மையோர் அங்கிருந்து வெளியேற்றப்பட்டனர். பின்னர் அது *de facto* அரசை அறிவித்தது. ஆப்கானிஸ்தானின் தலிபான் அரசு மட்டுமே ஜனவரி 2000 ம் ஆண்டில் இதனை அங்கீகரித்தது. 1999 இல் இடம்பெற்ற இரண்டாம் போரின் பின்னர் ரஷ்யா தனது நடுவண் அரசின் கட்டுப்பாட்டில் செச்சினியாவைக் கொண்டுவந்தது.
# மேவாரி மொழி

**மேவாரி மொழி** எனப்படுவது, ராஜஸ்தானி மொழியின் முக்கியமான கிளைமொழிகளுள் ஒன்றாகும். இது இந்திய-ஐரோப்பிய மொழிக் குடும்பத்தைச் சேர்ந்த இந்திய-ஆரியப் பிரிவுள் அடங்கியது. இது ராஜ்சமந்த், பில்வாரா, உதய்ப்பூர், சித்தோர்கர் ஆகிய மாவட்டங்களைச் சேர்ந்த சுமார் ஐந்து மில்லியன் மக்களால் பேசப்படுகின்றது. இம்மொழி எழுவாய் - செயப்படுபொருள் - பயனிலை என்னும் சொல்லொழுங்கைக் கொண்ட ஒரு மொழியாகும். மேவாரி மொழியில், 31 மெய்கள், 10 உயிர்கள், இரண்டு கூட்டுயிர்கள் ஆகியவை உள்ளன.  

பல்லின உரசொலிகள் இம்மொழியில் தொண்டையின வெடிப்பொலிகளாக மாற்றம் பெற்றுள்ளன. ஒருமை, பன்மை என்னும் இரு எண்களும்; ஆண்பால், பெண்பால் என்னும் இரு பால்களும்; மூன்று வேற்றுமைகளும் இம்மொழியில் உள்ளன.
# ஒருமை

மொழி இலக்கணத்தில், எண்ணிக்கையைக் குறிக்கும் இலக்கண வகைகளில் ஒன்று **ஒருமை** ஆகும். ஒருமை, ஒன்றைக் குறிக்கும். *கண்* என்னும் சொல் ஒரு கண்ணைக் குறிப்பதால் இஃது ஒருமைச் சொல் எனப்படுகின்றது. தமிழ் மொழியில், பெயர்ச்சொல், வினைச்சொல் இரண்டுமே எண் குறிப்பனவாக உள்ளன. பல மொழிகளில் ஒருமையுடன் பன்மை என்னும் பலவற்றைக் குறிக்கும் இன்னொரு எண் வகை காணப்பட, வேறு சில மொழிகளில் இரண்டைக் குறிக்கும் இருமை என்னும் எண்வகையும் உள்ளது.  

## ஒருமைப் பெயர்ச்சொற்கள்

கீழே தரப்பட்டிருப்பவை சில ஒருமைப் பெயர்ச்சொற்களாகும்.  
- பழம்
- குடை
- நிழல்
- ஒலி
- பறவை

## ஒருமைப் பதிலிடு பெயர்கள்

தமிழில், தன்மை, முன்னிலை, படர்க்கை ஆகிய இடங்களில் உள்ள பதிலிடு பெயர்களின் ஒருமை வடிவங்களைக் கீழே காண்க.  

- நான் - (தன்மை)
- நீ - (முன்னிலை)
- அவன் - (படர்க்கை, ஆண்பால்)
- அவள் - (படர்க்கை, பெண்பால்)
- அது - (படர்க்கை, ஒன்றன்பால்)

## ஒருமை வினைச்சொற்கள்

*செய்* என்னும் வினைச்சொல் வேறுபாடுகளின் ஒருமை வடிவங்கள்.  
| **தன்மை** | - | செய்தேன் | செய்கிறேன் | செய்வேன் |
| --- | --- | --- | --- | --- |
| **முன்னிலை** | - | செய்தாய் | செய்கிறாய் | செய்வாய் |
| **படர்க்கை** | ஆண்பால் | செய்தான் | செய்கிறான் | செய்வான் |
| பெண்பால் | செய்தாள் | செய்கிறாள் | செய்வாள் |  |
| ஒன்றன்பால் | செய்தது | செய்கிறது | செய்யும் | } |
# இறகு


மயிலின் இறகு]]  

**இறகுகள்** என்பவை பறவைகளில் தோலின் வெளிப்புறம் வளரும் மெல்லிய உறுப்புகளாவன. அவை ஒவ்வொரு பறவையினத்தின் தோகைக்கும் ஒரு குறிப்பிட்ட நிறம் மற்றும் பாங்கைத் தருகின்றன. இவை பறவை வகுப்பை பிற விலங்குகளிலிருந்து வேறுபடுத்திக் காட்டுவதில் பெரும் பங்கு வகிக்கின்றன. டைனோசர்களில் சிலவற்றிற்கும் இறகுகள் இருந்தன. பல பறவையின் இறகுகள் அவை வாழும் நிலத்திற்கு ஏற்றவாறும், அங்குள்ள மரஞ்செடி கொடிகளுக்கு ஏற்றவாறும், நிறத்திலும் சாயலிலும் ஒத்து உருமறைப்பு தன்மையைக் கொண்டிருந்து அவற்றிற்கு தற்காப்பு அளிப்பதாக உள்ளன. இறகுகள் பற்றிய ஆய்வு புளூமாலஜி (அல்லது இறகு அறிவியல்) என்று அழைக்கப்படுகிறது.  

மக்கள் நடைமுறை வாழ்விலும், பண்பாடு மற்றும் சமய ரீதியான பல வழிகளிலும் இறகுகளைப் பயன்படுத்துகின்றனர். இறகுகள் மென்மையானவையாகவும், வெப்பத்தைத் தக்கவைத்துக்கொள்வதில் சிறந்தவையாகவும் உள்ளவை. இதனால், அவை சில நேரங்களில் உயர்தர படுக்கைகளில், குறிப்பாக தலையணைகள், போர்வைகள், மெத்தைகள் போன்றவற்றில் பயன்படுத்தப்படுகின்றன. இவை குளிர்கால ஆடைகள் மற்றும் வெளிப்புற படுக்கைகளுக்கு உள் நிரப்பியாகவும் பயன்படுத்தப்படுகின்றன. பெரிய பறவைகளின் இறகுகள் (பெரும்பாலும் வாத்துகள்) இறகுப் பேனாக்களை உருவாக்கப் பயன்படுத்தப்படுகின்றன. வரலாற்று ரீதியாக, அலங்காரத்துக்குத் தேவைப்படும் இறகுகளுக்காக பறவைகளை வேட்டையாடப்பட்டது சில இனங்களை ஆபத்தில் ஆழ்த்தியது, சில இனங்கள் அழிய காரணமாயிற்று. இன்று, பேஷனிலும் இராணுவ தலைக்கவசங்கள் மற்றும் துணிகளிலும் பயன்படுத்தப்படும் இறகுகளுக்காக கோழிகள், வாத்துகள், வான்கோழிகள், வீசனங்கள், தீக்கோழிகள் உள்ளிட்ட கோழி வளர்ப்பின் கழிவுப் பொருளிலிருந்து பெறப்படுகின்றன. இந்த இறகுகள் அவற்றின் தோற்றத்தை மேம்படுத்த சாயமிடப்படுகின்றன, ஏனெனில் கோழி இறகுகள் காட்டுப் பறவைகளின் இறகுகளுடன் ஒப்பிடும்போது பெரும்பாலும் மங்கிய தோற்றத்தில் இருக்கும்.
# ரஷ்ய கிராய்கள்

ருஷ்யக் கூட்டமைப்பானது 85 ஆளுகைப்பிரிவுகளை உள்ளடக்கியதாக அமைந்துள்ளது. இவற்றுள் 8 பிரதேசங்கள் எனப்படுகின்றன. இப்பிரதேசங்களை ரஷ்ய மொழியில் 'க்ராய்' என்று கூறுகின்றனர்.  

<></>  

1. அல்த்தாய்
1. கம்சாத்கா
1. கபரோவ்ஸ்க்
1. கிராஸ்னதார்
1. கிராஸ்னயார்ஸ்க்
1. பேர்ம்
1. பிறிமோர்ஸ்க்கி
1. ஸ்தாவ்ரபோல்
# விக்கிப்பீடியா:ஆண்டு நிறைவுகள்/நவம்பர் 3


**நவம்பர் 3**:  
- 1838 &ndash; *பாம்பே டைம்ஸ்* முதன் முதலில் வெளியிடப்பட்டது. இது பின்னர் 1861 இல் டைம்ஸ் ஆஃப் இந்தியா எனப் பெயரிடப்பட்டது.
- 1848 &ndash; நெதர்லாந்தில் இட்ச்சு அரசகுடும்பத்தினரின் அதிகாரங்கள் குறைக்கப்பட்டு நாடாளுமன்றத்திற்கும், அதன் அமைச்சர்களுக்கும் அதிக அதிகாரங்கள் வழங்கும் சட்டமூலம் கொண்டுவரப்பட்டது.
- 1957 &ndash; உலகில் முதன் முதலில் மிருகம் ஒன்றை, **லைக்கா** (படம்) என்னும் நாயை சோவியத் ஒன்றியம் இசுப்புட்னிக் 2 விண்கலத்தில் விண்வெளிக்கு அனுப்பியது.
- 1963 &ndash; தி.மு.க. செயற்குழு திராவிட நாடு, தனிநாடு கோரிக்கையைக் கைவிடுவதாக அறிவித்தது.
- 1963 &ndash; ஜெய்ப்பூரில் நடைபெற்ற இந்திய தேசிய காங்கிரசின் மாநாட்டில் காமராசர் அதன் தலைவராகத் தெரிவு செய்யப்பட்டார்.
- 1964 &ndash; வாசிங்டன், டி. சி. மக்கள் முதன் முறையாக அமெரிக்க அரசுத்தலைவர் தேர்தலில் வாக்களிக்க அனுமதிக்கப்பட்டார்கள்.
- 1988 &ndash; இலங்கையின் தமிழீழ மக்கள் விடுதலைக் கழகப் போராளிகளினால் மாலை தீவுகள் அரசைக் கவிழ்க்க எடுக்கப்பட்ட முயற்சி இந்திய இராணுவத்தினரால் 24 மணி நேரத்தில் முறியடிக்கப்பட்டது.
**பெங்களூர் நாகரத்தினம்மா** (பி.&nbsp;1878) **ஏ. கே. செட்டியார்** (பி.&nbsp;1911) **ஈ. வி. சரோஜா** (இ.&nbsp;2006)
# டொமினிக்கா



**டொமினிக்கா** (*Dominica*, பிரெஞ்சு: Dominique), கரிபியன் கடலில் அமைந்திருக்கும் ஒரு தீவு நாடாகும். இது *ˌdɒmɪˈniːkə* (dom-in-EE-cuh, **டொமினீக்க** என உச்சரிக்கப்படுகிறது. இலத்தீன் மொழியில் இது ஞாயிற்றுக்கிழமை எனப் பொருள்படும். இந்நாளிலேயே கொலம்பஸ் இத்தீவைக் கண்டுபிடித்தார். இது சிறிய அண்டிலிசு தீவுக்கூட்டத்தில் விண்ட்வார்ட் தீவுகளின் தொடரின் ஒரு பகுதியாக அமைந்துள்ளது. இந்நாட்டின் தலைநகர் ரோசோ ஆகும்.
# மைக்குரோனீசியக் கூட்டு நாடுகள்



**மைக்ரோனீசியக் கூட்டு நாடுகள்** (*Federated States of Micronesia*) என்பது பசிபிக் பெருங்கடலில் பப்புவா நியூகினிக்குத் வடகிழக்கே அமைந்திருக்கும் ஒரு தீவு நாடாகும். இங்கு மொத்தம் 607 தீவுகள் உள்ளன. இது ஐக்கிய அமெரிக்காவின் சுயாதீன அநுசரணையுடனான தன்னாட்சி அதிகாரமுடைய ஒரு நாடாகும். முன்னர் இந்நாடுகள் ஐக்கிய அமெரிக்காவின் நேரடி ஆட்சியின் கீழ் ஐநாவின் கண்காணிப்பில் இருந்தன. 1979இல் இவை தமது அரசியலமைப்புச் சட்டத்தை வரைந்து பின்னர் 1986இல் விடுதலை பெற்றன. தற்போது இந்நாடு மிகப்பெருமளவில் வேலையில்லாப் பிரச்சினை, அளவுக்கதிகமான மீன்பிடித்தல், அமெரிக்காவின் அதிக நிதி உதவி போன்ற பல பிரச்சினைகளுக்கு முகம் கொடுக்கின்றது.  

மைக்ரோனீசியக் கூட்டு நாடுகள் மைக்ரோனீசியா என்ற பகுதியில் அமைந்திருக்கின்றன. மைக்ரோனீசியா என்ற பகுதியில் நூற்றுக்கணக்கான தீவுகள் மொத்தம் ஏழு பிரதேசங்களாகப் பிரிக்கப்பட்டுள்ளன. மைக்ரோனீசியா என்பது ஒரு நாடல்ல, ஆனால் இப்பிரில் உள்ள கூட்டு நாடுகள் பலவும் தனித்தனியே சுயாதீன அரசைக் கொண்டுள்ளன.  

## நிர்வாக அலகுகள்
இக்கூட்டமைப்பில் நான்கு மாநிலங்கள் உள்ளன:  
| **சூக்** | வெனோ | 127 கி.மீ.² | 53,595 | 420/கி.மீ.² |  |
| --- | --- | --- | --- | --- | --- |
| **கோஸ்ரே** | டோஃபொல் | 110 கி.மீ.² | 7,686 | 70/கி.மீ.² |  |
| **போன்பேய்** | கொலோனியா | 346 கி.மீ.² | 34,486 | 100/கி.மீ.² |  |
| **யாப்** | கொலோனியா | 118 கி.மீ.² | 11,241 | 95/கி.மீ.² | } |
# ரஷ்யாவின் தன்னாட்சி ஓக்குருகுகள்



ருஷ்யக் கூட்டமைப்பானது 85 ஆளுகைப்பிரிவுகளை உள்ளடக்கியதாக அமைந்துள்ளது. இவற்றுள் 6 தன்னாட்சி வட்டாரங்கள் எனப்படுகின்றன. இந்த தன்னாட்சி வட்டாரங்கங்களை ரஷ்ய மொழியில் 'ஒக்ரூகா' என்று கூறுகின்றனர்.  

1. அகின்-புர்யாத்து தன்னாட்சி வட்டாரம்
1. சுகோத்கா தன்னாட்சி வட்டாரம்
1. கான்டி-மான்ஸி தன்னாட்சி வட்டாரம்
1. நெனெத்து தன்னாட்சி வட்டாரம்
1. உஸ்த்து-ஒர்தா புர்யாத்து தன்னாட்சி வட்டாரம்
1. யமலோ-நெனெத்து தன்னாட்சி வட்டாரம்
# 1834



**1834** (**MDCCCXXXIV**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.  

## நிகழ்வுகள்
- மே 22 - இலங்கையில் சட்டசபையின் முதலாவது கூட்டம் கொழும்பில் இடம்பெற்றது.
- ஆகஸ்ட் 1 - பிரித்தானியப் பேரரசில் கூலிகளை வேலைக்கமர்த்துதல் நிறுத்தப்பட்டது.
- அக்டோபர் 16 - வெஸ்ட்மின்ஸ்டர் அரண்மனை தீயினால் சேதமடைந்தது.
- அக்டோபர் 28 - சுவான் ஆற்று குடியேற்றத்தில் (தற்போதய மேற்கு அவுஸ்திரேலியாவின் பிஞ்சாரா என்ற இடத்தில்) ஆதிவாசிகளுக்கும் ஆங்கிலேயக் குடியேற்ற வாதிகளுக்கும் இடையில் இடம்பெற்ற மோதலில் பல ஆதிவாசிகள் கொல்லப்பட்டனர்.
- நவம்பர் 2 - முதன்முதலாக இந்தியாவில் இருந்து 75 ஒப்பந்தத் தொழிலாளர்கள் மொரீசியஸ் சென்றனர்.

## தேதி அறியப்படாத நிகழ்வுகள்
- யாழ்ப்பாணம் மத்திய கல்லூரி ஆரம்பிக்கப்பட்டது.

## பிறப்புகள்
- பெப்ரவரி 8 - திமீத்ரி மெண்டெலீவ், உருசிய வேதியியலாளர் (இ. 1907)
- பெப்ரவரி 16 - ஏர்ன்ஸ்ட் ஹேக்கல், செருமனிய மெய்யியலாளர் (இ. 1919)
- மார்ச் 17 - காட்லீப் டைம்லர், செருமனியக் கண்டுபிடிப்பாளர் (இ. 1900)

## இறப்புகள்
- ஜூன் 9 - வில்லியம் கேரி, கிறித்தவ சேவையாளர் (பி. 1761
- சூலை 25 - சாமுவேல் டெய்லர் கோல்ரிட்ஜ், ஆங்கிலேய எழுத்தாளர் (பி. 1772)
- செப்டம்பர் 24 - பிரேசிலின் முதலாம் பெட்ரோ (பி. 1798)
- டிசம்பர் 23 - தோமஸ் மால்தஸ், ஆங்கிலேய மெய்யியலாளர் (பி. 1766)
- டிசம்பர் 27 - சார்லஸ் லாம், ஆங்கிலேய எழுத்தாளர் (பி. 1775)
# யாழ்வாணன்



**யாழ்வாணன்** என அழைக்கப்படும் **நாகலிங்கம் சண்முகநாதன்** (சூன் 13, 1933 – அக்டோபர் 5, 1996) ஈழத்தின் சிறுகதையாசிரியர்.  

## வாழ்க்கைக் குறிப்பு
முருகேசு நாகலிங்கம், செல்லையா லட்சுமி ராஜாமணி அம்மாள் ஆகியோருக்கு மகனாக அனுராதபுரத்தில் பிறந்தவர் யாழ்வாணன். மனைவி பெயர் தபோநிதி. பிள்ளைகள் யாழ் சுதாகர், சுரதா யாழ்வாணன், சுரேஷ், கண்ணதாசன், யாழினி ஆகியோர்.  

## இலக்கிய வாழ்க்கை
யாழ் இலக்கிய வட்டத்தை உருவாக்கியவர்களுள் யாழ்வாணனும் ஒருவர். தொடக்க காலத்திலிருந்தே அதன் செயலாளராகப் பணிபுரிந்து வந்தார். யாழ்வாணன் அவர்கள் சுகாதாரப் பகுதியினரால் வெளியிடப்பட்ட *சுகாதார ஒலி* என்ற பத்திரிகையின் ஆசிரியராகப் பணியாற்றினார். 1968ஆம் ஆண்டு நடைபெற்ற சுகாதார - குடி நல வார விழாக் குழுவின் செயலாளராகப் பணியாற்றி, *எழில்மிகு யாழ்ப்பாணம்* என்ற இதழையும் வெளியிட்டார். *அண்ணா அஞ்சலி* என்ற தொகுப்பு நூலை வெளியிட்டார். இவரது சிறுகதைத் தொகுப்பு *அமரத்துவம்* என்ற பெயரில் வெளியானது. இவரது சங்கமம், மொட்டை, முள், செல்வம் நீ தியாகி போன்ற பல சிறுகதைகள்,<ref name=TA>மொழிபெயர்ப்புக் கதைகள் மல்லிகை உட்படப் பல ஈழத்துப் பத்திரிகைகளில் வெளிவந்துள்ளன.  

கடனுதவிச் சிக்கனச் சங்கத்தின் தலைவராகவும் பணியாற்றினார். சிறந்த சிறுகதையாசிரியராக யாழ்வாணன் பல பரிசுகளைப் பெற்றவர்..  

## வெளிவந்த நூல்கள்
- அண்ணா அஞ்சலி (தொகுப்பு)
- அமரத்துவம் (சிறுகதைகள்)
- மலர்ந்த வாழ்வு (சிறுகதைகள், 2005)

## மறைவு
1987ஆம் ஆண்டு அவர் தனது பணியில் இருந்து ஓய்வு பெற்று சென்னைக்கு இடம் பெயர்ந்தார். 1996 அக்டோபர் 5 இல் மாரடைப்பால் காலமானார்.
# 1903



**1903** (**MCMIII**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது புதன்கிழமையில் ஆரம்பமானது.  

## நிகழ்வுகள்
- ஜனவரி 1 - ஐக்கிய இராச்சியத்தின் ஏழாம் எட்வேர்ட் இந்தியாவின் மன்னன் ஆனான்.
- ஜனவரி 19 - ஐக்கிய அமெரிக்காவுக்கும் இங்கிலாந்துக்கும் இடையே முதலாவது வானொலி ஒலிபரப்பு ஆரம்பமாயிற்று.
- பெப்ரவரி 23 - கியூபா ஐக்கிய அமெரிக்காவுக்கு Guantanamo Bay ஐ குத்தகைக்குக் கொடுத்தது.
- ஏப்ரல் 29 - அல்பேர்ட்டாவில் பிராங்க் என்ற இடத்தில் இடம்பெற்ற நிலச்சரிவில் 70 பேர் கொல்லப்பட்டனர்.
- ஜூன் 9 - அநுராதபுரத்தில் இடம்பெற்ற கலவரத்தில் கத்தோலிக்க ஆலயம் ஒன்று பௌத்தர்களினால் சேதமாக்கப்பட்டு மதகுரு தாக்கப்பட்டார்.
- ஜூன் 10 - 11 - சேர்பியாவின் அரசன் அலெக்சாண்டர் ஒப்ரேனொவிச் மற்றும அரசி ட்ராகா இருவரும் கொல்லப்பட்டனர்.
- ஜூலை 9 - யாழ்ப்பாணத்தில் இந்து இளைஞர் சங்கம் ஆரம்பிக்கப்பட்டது.
- அக்டோபர் 2 - யாழ்ப்பாணத்தில் Jaffna Steam Navigation Company என்ற அமைப்பிற்குச் சொந்தமான "SS Jaffna" என்ற பயணிகள் கப்பல் தனது வெள்ளோட்டத்தை ஆரம்பித்தது.
- நவம்பர் 3 - ஐக்கிய அமெரிக்காவின் தூண்டுதலின் பேரில் பனாமா கொலம்பியாவிடம் இருந்து தனது விடுதலையை அறிவித்தது.
- நவம்பர் 17 - ரஷ்ய சோஷல் ஜனநாயகத் தொழிற் கட்சி போல்ஷெவிக் கட்சி (பெரும்பான்மை) மற்றும் மென்ஷெவிக் கட்சி (சிறுபான்மை) என இரண்டாகப் பிளவடைந்தது.
- டிசம்பர் 30 - சிக்காகோவில் நாடக அரங்கில் இடம்பெற்ற தீயினால் 600 பேர் கொல்லப்பட்டனர்.

## தேதி அறியப்படாத நிகழ்வுகள்
- ஜனவரி - இலங்கைக்கு முதன் முறையாக மோட்டார் சைக்கிள் கொண்டுவரப்பட்டது.
- ஜனவரி - சேர். பொன்னம்பலம் இராமநாதன் இலங்கைக்கான King's Counsel ஆக நியமனம் பெற்றார்.

## பிறப்புகள்
- ஜூன் 19 - வால்ரர் ஹமொண்ட், 1965)
- ஜூலை 15 - காமராஜர், தமிழக அரசியல்வாதி (இ. 1975

## இறப்புகள்
- 1903 - பரிதிமாற் கலைஞர், தமிழறிஞர் (பி. 1870)

## நோபல் பரிசுகள்
- இயற்பியல் - ஹென்றி பெக்கெரல், பியேர் கியூரி, மேரி கியூரி
- வேதியியல் - Svante August Arrhenius
- மருத்துவம் - Niels Ryberg Finsen
- இலக்கியம் - Bjørnstjerne Bjørnson
- அமைதி - William Randal Cremer

## 1903 நாட்காட்டி

nv:1901 – 1950
# மில் எம்.ஐ.-17



**மில் எம்.ஐ.-17** (எம்.ஐ.-8எம்.டீ., நேட்டோப் பெயர் இப்-எச்) கசான், உலான்-உடே ஆகிய இரு நகரங்களில் தயாரிப்பில் உள்ள இரசிய உலங்கு வானூர்தியாகும்.  

## வளர்ச்சி
எம்.ஐ.-8 இன் சட்டத்திற்கு, பெரிய TV3-117MT எந்திரத்தையும், ம்.ஐ.-14க்கான சுழலிகளையும் தொலைத் தொடர்புகளையும் பொருத்தி, மேலதிக எடையை தாங்குவதற்காக மறுவமைக்கப்பட்ட உடல்பகுதி என்பவற்றுடன் எம்.ஐ.-17 தயாரிக்கப்பட்டது.  

## பயன்பாடு

- 
- 
- 
- 
- 
- 
- 
- 
- 
- 
- 
- 
- 
- 

- 

- 

- 

- 

- 

- 

- 

- 

- 

- 

- 

- 

- 

- 

- 

- 

- 

- 

- (Fire and Rescue version)
- 

- 

- 

- 

- 

- 

- 

- 

- 

- 

- 

- (Mi-17MD)
- 

- 

- 

- 

- 

- 

- 

- 

- 

- 

- 

- 

- 

## தொழில்நுட்பத் தகவல்கள் எம்.ஐ.-17
# விக்கிப்பீடியா:ஆண்டு நிறைவுகள்/நவம்பர் 4


**நவம்பர் 4**:  
- 1576 &ndash; எண்பதாண்டுப் போர்: பிளாண்டர்சில் எசுப்பானியப் படையினர் பெல்ஜியத்தின் ஆண்ட்வெர்ப் நகரை கைப்பற்றினர். மூன்று நாட்களில் இந்நகரம் பெரும் சேதத்துக்குள்ளானது.
- 1922 &ndash; எகிப்தில், பிரித்தானியத் தொல்லியலாளர் ஆவர்டு கார்ட்டர் மன்னர்களின் சமவெளியில் துட்டன்காமனின் கல்லறைக்கான வழியைக் கண்டுபிடித்தார்.
- 1956 &ndash; அக்டோபர் 23 இல் ஆரம்பமான அங்கேரியப் புரட்சியை முறியடிக்க சோவியத் படைகள் அங்கேரியை முற்றுகையிட்டன. ஆயிரக்கணக்கான அங்கேரியர்கள் கொல்லப்பட்டு இலட்சக்கணக்கானோர் நாட்டை விட்டு வெளியேறினர்.
- 1967 - நடிகர் எம். ஜி. ராமச்சந்திரன் கொலை முயற்சி வழக்கில் நடிகர் எம். ஆர். ராதாவுக்கு ஏழாண்டுகள் கடுங்காவல் தண்டனை விதிக்கப்பட்டது.
- 1970 &ndash; இலத்தீன் அமெரிக்காவின் முதலாவது மார்க்சியத் தலைவராக **சால்வடோர் அயேந்தே** (படம்) சிலியின் அரசுத்தலைவராக பதவியேற்றார்.
- 1979 &ndash; ஈரானியத் தீவிரவாதிகள் தெகுரானில் அமெரிக்கத் தூதராலயத்தை முற்றுகையிட்டு 53 அமெரிக்கர்கள் உட்பட 90 பேரைப் பணயக்கைதிகளாகப் பிடித்தனர்.
- 1995 &ndash; இசுரேல்-பாலத்தீனப் பிணக்கு: இசுரேலியப் பிரதமர் இட்சாக் ரபீன் தீவிரவாத வலதுசாரி இசுரேலியன் ஒருவனால் சுட்டுக்கொல்லப்பட்டார்.
**டி. கே. இராமானுசர்** (இ.&nbsp;1985) **கி. வா. ஜகந்நாதன்** (இ.&nbsp;1988) **கு. மா. பாலசுப்பிரமணியம்** (இ.&nbsp;1994)
# படிமம்:Laika1.jpg

Source: http://www.zarya.info/Diaries/Sputnik/Sputnik2.php  

## Rationale for fair use in Laika

It is believed that the use of the image Laika.jpg in the article லைக்கா qualifies as fair use because:  
1. No free alternative exists or could be created.
1. It is use purely to illustrate the subject discussed.
1. It is of a promotional nature.
1. Its copyright status is unknown - it may be public domain.
1. It is of much lower resolution than the original (copies made from it will be of very inferior quality).
1. It does not limit the rights of the copyright owner (if one exists) to market or sell the work in any way.
1. This image is used on various websites without accreditation, so its use on Wikipedia does not make it significantly more accessible or visible than it already is.
1. The image is being used in an informative way and should not detract from the original work.
1. The image should be allowed to be used in the education of students when discussing the Space Race.

If it is copyrighted it is likely to be by the Soviet (now Russian) Space Program via TASS.
# லைக்கா (நாய்)



முத்திரை (சுருக்கமான விளக்கத்தில் "லைக்கா, பிரபஞ்சத்தினுள் சென்ற முதற் பயணி" எனக் குறிப்பிடப்பட்டுள்ளது.)]]  

**லைக்கா** (*Laika*, ), என்ற நாய், சோவியத் ஒன்றியம் முதன் முதலில் விண்ணுக்கு அனுப்பிய உயிரினமாகும். ஒரு காலத்தில் மாஸ்கோவின் வீதிகளில் திரிந்த இந்நாய், நாய்கள் சரணாலயம் ஒன்றிலிருந்து விண்வெளிப் பயணப் பயிற்சிக்காக வேறு இரண்டு நாய்களுடன் தெரிந்தெடுக்கப்பட்டது. இதன் இயற்பெயர் "குதிரியாவ்க்கா" (*Kudryavka*, *кудрявка*) என்பதாகும். பயிற்சிக்காலம் முடிந்த பின்னர் சோவியத்தின் ஸ்புட்னிக் 2 விண்கலத்தில் பூமியின் சுற்றுப்பாதையைச் சுற்றிவர லைக்கா தேர்ந்தெடுக்கப்பட்டது. இது நவம்பர் 3 1957இல் விண்ணுக்கு அனுப்பப்பட்டது.  

விண்ணுக்குச் சென்ற சில மணித்தியாலங்களில் அழுத்தம் மற்றும் வெப்பமிகுதி காரணமாக இது இறந்துவிட்டது. லைக்கா இறந்தததன் காரணம் இது இறந்து பல ஆண்டுகள் கழித்தே அறிவிக்கப்பட்டது. சில முன்னாள் சோவியத் அறிவியலாளர்கள் லைக்கா இறக்க விடப்பட்டது எனக் கருத்துத் தெரிவித்தனர்.  

லைக்கா இப்பயணத்தின் போது இறந்தாலும், உயிரினம் மட்டுமல்லாமல் மனிதர் விண்ணுக்குச் செல்லுவதற்கு இச்சோதனை வழிவகுத்தது.
# தன்மை (இலக்கணம்)

மொழியொன்றின் இலக்கணத்தில், பேசுபவர், யாருக்குப் பேசப்படுகிறதோ அவர், இவர்கள் அல்லாத பிறர் ஆகியோர் தொடர்பில் வேறுபாடுகளைக் காட்டும் இலக்கணக் கூறு இடம் எனப்படுகிறது. இது **தன்மை**, முன்னிலை, படர்க்கை எனும் மூன்று வகைப்படும். பேசுபவர் அல்லது எழுதுபவர் தன்னையோ, தன்னையும் உள்ளடக்கிய பலரையோ குறிப்பிடப் பயன்படுத்தும் சொற்கள் தன்மை என்பதனுள் அடங்கும்.  

## பெயர்ச் சொற்கள்
தமிழில் உள்ள பெயர்ச் சொற்களில் பின்வருவன தன்மைச் சொற்களாகும்.  

- நான் - (ஒருமை)
- யான் - (ஒருமை)
- நாம் - (பன்மை)
- யாம் - (பன்மை)
- நாங்கள் - (பன்மை)
- யாங்கள் - (பன்மை)

### வேற்றுமை உருபேற்றம்

வேற்றுமை உருபுகளை ஏற்கும்போது மேற்படி சொற்களில் ஏற்படும் மாற்றங்கள் கீழ்வரும் அட்டவணையில் காணப்படுகின்றது.  

| **1** | - | நான் | நாம் | நாங்கள் |  |  |
| --- | --- | --- | --- | --- | --- | --- |
| **2** | ஐ | என்னை | எம்மை | நம்மை | எங்களை |  |
| **3** | ஆல் | என்னால் | எம்மால் | நம்மால் | எங்களால் |  |
| **4** | கு | எனக்கு | எமக்கு | நமக்கு | எங்களுக்கு |  |
| **5** | இன் | என்னின் | எம்மின் | நம்மின் | எங்களின் |  |
| **6** | அது | எனது | எமது | நமது | எங்களது | } |

### வினைச் சொற்கள்

தமிழில் வினைச் சொற்களும் இடம் குறிக்கும் விகுதிகளை ஏற்று மாற்றம் பெறும். இவற்றுள் தன்மை சுட்டும் சொற்கள் இறந்த காலம், நிகழ் காலம், எதிர் காலம் ஆகியவற்றில் அடையும் மாற்றங்கள் கீழே தரப்பட்டுள்ளன.  

| **ஒருமை** | செய்தேன் | செய்கிறேன் | செய்வேன் |  |
| --- | --- | --- | --- | --- |
| **பன்மை** | செய்தோம் | செய்கிறோம் | செய்வோம் | } |
# சு. ப. தமிழ்ச்செல்வன் கொலை

2007, நவம்பர் 2 காலை ஆறு மணியளவில் தமிழீழ அரசியல்துறைப் பொறுப்பாளர் பிரிகேடியர் சு. ப. தமிழ்ச்செல்வன் மற்றும் ஐந்து விடுதலைப் புலிகளுடன் கிளிநொச்சியில் இலங்கை வான்படையின் குண்டுவீச்சுத் தாக்குதலில் கொல்லப்பட்டார். தமிழ்ச்செல்வனுக்கு, அவரது மனைவி, எட்டு வயது மகள், மற்றும் நான்கு வயது மகன் ஆகியோர் இருக்கின்றனர்.  

## இறந்த போராளிகள்
இலங்கை வான் படை நடத்திய குண்டுத்தாக்குதலில் இறந்த விடுதலைப் புலிப் போராளிகள் குறித்த அறிவித்தலை தமிழீழ விடுதலைப் புலிகள் வெளியிட்டுள்ளனர்..  

- பிரிகேடியர் தமிழ்ச்செல்வன் என்று அழைக்கப்படும் பரமு தமிழ்ச்செல்வன். (சொந்த முகவரி: யாழ். மாவட்டம், தற்காலிக முகவரி: கிளிநொச்சி மாவட்டம்)
- லெப். கேணல் அன்புமணி அல்லது அலெக்ஸ் என்று அழைக்கப்படும் முத்துக்குமாரு சௌந்தரகிருஸ்ணன் (சொந்த முகவரி யாழ். மாவட்டம்)
- மேஜர் மிகுந்தன் என்று அழைக்கப்படுமம் தர்மராசா விஜயகுமார் (சொந்த முகவரி: யாழ். மாவட்டம்)
- மேஜர் கலையரசன் அல்லது நேதாஜி என்று அழைக்கப்படும் கருணாநிதி வசந்தகுமார் (நிலையான முகவரி: யாழ். மாவட்டம், தற்காலிக முகவரி: ஜெயந்திநகர், கிளிநொச்சி)
- லெப். ஆட்சிவேல் என்று அழைக்கப்படும் பஞ்சாட்சரம் கஜீபன் (யாழ். மாவட்டம்)
- லெப். மாவைக்குமரன் என்று அழைக்கப்படும் முத்துக்குமாருக்குருக்கள் சிறீகாயத்திரிநாத சர்மா

## தலைவர்கள், அமைப்புகள் அஞ்சலி
தமிழ்ச்செல்வனின் மறைவு குறித்து பல தலைவர்கள், மற்றும் அரசியல் அமைப்புகள் அஞ்சலி தெரிவித்துள்ளனர். விடுதலைப் புலிகளின் தலைவர் வே. பிரபாகரன், தமிழ்நாடு முதல்வர் மு. கருணாநிதி, பாட்டாளி மக்கள் கட்சி நிறுவனர் மருத்துவர் இராமதாஸ், நோர்வே அனைத்துலக அபிவிருத்தி அமைச்சர் எரிக் சொல்ஹெய்ம், திராவிடர் கழகத் தலைவர் கி. வீரமணி, இந்திய கம்யூனிஸ்ட் கட்சியின் தமிழ்நாடு பிரிவு, மற்றும் பல்வேறு அனைத்துலக ஊடகங்கள் ஆகியோர் தமது இரங்கலைத் தெரிவித்துள்ளனர். அவற்றின் தொகுப்பு கீழே:  

- wikisource:ta:சு. ப. தமிழ்ச்செல்வன் இழப்புக்கு பிரபாகரன் விடுத்த அறிக்கை
- wikisource:ta:சு. ப. தமிழ்ச்செல்வன் இழப்புக்கு கருணாநிதியின் இரங்கல் செய்தி
- wikisource:ta:சு. ப. தமிழ்ச்செல்வன் இழப்புக்கு பாரதிராஜா விடுத்த அறிக்கை
- wikisource:ta:சு. ப. தமிழ்ச்செல்வன் இழப்புக்கு இந்திய கம்யூனிஸ்ட் கட்சியின் தமிழகச் செயலாளர் அறிக்கை
- wikisource:ta:சு. ப. தமிழ்ச்செல்வன் இழப்புக்கு பாட்டாளி மக்கள் கட்சி நிறுவனர் மருத்துவர் இராமதாஸ் அறிக்கை

## தாக்குதல் தொடர்பான தகவல்
புலிகள் அமைப்பில் சு.ப. தமிழ்ச்செல்வனுக்கு எதிரானவர்கள் கொடுத்த தகவல்களில் பேரிலேயே இலங்கை வான்படைக்கு சு.ப. மற்றும் ஏனையவார்கள் தங்கியிருந்த இடம் தொடர்பான தகவல் கிடைத்ததாக இலங்கையின் ஐலன்ட் பத்திரிகை, ஆசியா டிரிபுயூன் இணையத்தளம் ஆகியன தகவல் வெளியிட்டுள்ளன. மேலும் கடைசிக் காலத்தில் தலைமையுடன் முரண்பாடுகள் காணப்பட்டதாகவும் புலிகள் அமைப்பில் பதவிப் போட்டி நிலவி வருவதாவும் அச்செய்திகள் கூறுகின்றன. இலங்கை பாதுகாப்பு அமைச்சின் இணையத்தளத்தில் இக்கொலைத் தொடர்பான செய்தியில் தாக்குதல் இலங்கை வான்படையின் வேவு விமானங்களின் மூலம் பெறப்பட்ட தகவல்களைக் கொண்டும் தாக்குதலின் போது தாக்குதல் பகுதியில் இருந்து பெறப்பட்ட நேரடி தகவல் மூலமும் தான் இம்மறைவிடம் கண்டுபிடிக்கப்பட்டு தாக்குதல் நடத்தப்பட்டதாக குறிப்பிட்டுள்ளது.  

## வெப்ப அழுத்தக்குண்டு
தமிழ்ச்செல்வன் மற்றும் விடுதலைப் புலிகள் இலங்கை விமானப்படை வீசிய குண்டின் நேரடித்தாக்கத்தால் இறக்காமல் அது காற்றில் ஏற்படுத்திய அழுத்த மாற்றத்தின் விளைவாக உடற்காயங்கள் இன்றி இறந்தனர் என்று பிபிசி.
# முன்னிலை (இலக்கணம்)


மொழியொன்றின் இலக்கணத்தில், பேசுபவர், யாருக்குப் பேசப்படுகிறதோ அவர், இவர்கள் அல்லாத பிறர் ஆகியோர் தொடர்பில் வேறுபாடுகளைக் காட்டும் இலக்கணக் கூறு இடம் எனப்படுகிறது. இது தன்மை, **முன்னிலை**, படர்க்கை எனும் மூன்று வகைப்படும். பேசுபவர் யாரை விழித்துப் பேசுகிறாரோ, அவரை அல்லது அவர்களைக் குறிப்பிடப் பயன்படுத்தும் சொற்கள் முன்னிலை என்பதனுள் அடங்கும்.  

## பெயர்ச் சொற்கள்
தமிழில் உள்ள பெயர்ச் சொற்களில் பின்வருவன முன்னிலைச் சொற்களாகும்.  

- நீ - (ஒருமை)
- நீர் - (மரியாதை ஒருமை / பன்மை)
- நீவிர் - (பன்மை)
- நீங்கள் - (பன்மை)

### வேற்றுமை உருபேற்றம்

வேற்றுமை உருபுகளை ஏற்கும்போது மேற்படி சொற்களில் ஏற்படும் மாற்றங்கள் கீழ்வரும் அட்டவணையில் காணப்படுகின்றது.  

| **1** | - | நீ | நீர் | நீங்கள் |  |
| --- | --- | --- | --- | --- | --- |
| **2** | ஐ | உன்னை | உம்மை | உங்களை |  |
| **3** | ஆல் | உன்னால் | உம்மால் | உங்களால் |  |
| **4** | கு | உனக்கு | உமக்கு | உங்களுக்கு |  |
| **5** | இன் | உன்னின் | உம்மின் | உங்களின் |  |
| **6** | அது | உனது | உமது | உங்களது | } |

### வினைச் சொற்கள்

தமிழில் வினைச் சொற்களும் இடம் குறிக்கும் விகுதிகளை ஏற்று மாற்றம் பெறும். இவற்றுள் முன்னிலை சுட்டும் சொற்கள் இறந்த காலம், நிகழ் காலம், எதிர் காலம் ஆகியவற்றில் அடையும் மாற்றங்கள் கீழே தரப்பட்டுள்ளன.  

| **ஒருமை** | செய்தாய் | செய்கிறாய் | செய்வாய் |  |
| --- | --- | --- | --- | --- |
| **பன்மை** | செய்தீர் | செய்கிறீர் | செய்வீர் |  |
| (மரியாதை) | செய்தீர்கள் | செய்கிறீர்கள் | செய்வீர்கள் | } |

## வெளிப் பார்வை
- முன்னிலை ஏவல் புணர்தல் 1
- முன்னிலை ஏவல் புணர்தல் 2
-
# படர்க்கை

ஒருவர் பேசும் பொழுது, எதிரே கேட்பவர் அல்லாமல மூன்றாமவர் பற்றியது **படர்க்கை**ஆகும்.  
பேசுவோர் தன்நிலை தன்மை எனப்படும், எதிரே இருப்பவர் நிலை முன்னிலை எனப்படும். இவ்வகை வேறுபாடுகளைத் தமிழிலக்கணம் இடம் என்று வகைப்படுத்துகின்றது. எனவே  
இடமானது தன்மை, முன்னிலை, படர்க்கை எனும் மூன்று வகைப்படும். பேசுபவரும், பேசுபவர் யாரை விளித்துப் பேசுகிறாரோ அவரும் தவிர்த்த பிறரைக் குறிப்பிடப் பயன்படுத்தும் சொற்கள் படர்க்கை என்பதனுள் அடங்கும்.  

## பெயர்ச் சொற்கள்
தமிழில் படர்க்கைச் சொற்கள், எண், பால் என்பனவும் குறித்து வருவதுடன், பதிலிடு பெயர்கள் தவிர்ந்த பிற வகைப் பெயர்ச் சொற்களும் இதில் அடங்குகின்றன. தமிழில் உள்ள பெயர்ச் சொற்களில் படர்க்கைச் சொற்களுக்கான சில எடுத்துக் காட்டுகளைக் கீழே காணலாம்.  

- அவன் - (ஒருமை, ஆண்பால்)
- அவள் - (ஒருமை, பெண்பால்)
- அவர் - (மரியாதைப் பன்மை / பன்மை)
- அவர்கள் - (பன்மை)
- அது - (ஒருமை, ஒன்றன்பால்)
- அவை - (பன்மை, பலவின்பால்)
- கணேசன் - (ஒருமை, ஆண்பால்)
- வள்ளி - (ஒருமை, பெண்பால்)
- மாணவன் - (ஒருமை, ஆண்பால்)
- மாணவி - (ஒருமை, பெண்பால்)
- மாணவர் - (பன்மை, பலர்பால்)
- பசு - (ஒருமை, ஒன்றன்பால்)
- பசுக்கள் - (பன்மை, பலவின்பால்)
- வீடு - (ஒருமை, ஒன்றன்பால்)

### வேற்றுமை உருபேற்றம்

வேற்றுமை உருபுகளை ஏற்கும்போது சில படர்க்கைச் சொற்களில் ஏற்படும் மாற்றங்கள் கீழ்வரும் அட்டவணையில் காணப்படுகின்றது.  

| **1** | - | அவன் | அவள் | அவர்கள் | அது | அவை |  |
| --- | --- | --- | --- | --- | --- | --- | --- |
| **2** | ஐ | அவனை | அவளை | அவர்களை | அதை | அவற்றை |  |
| **3** | ஆல் | அவனால் | அவளால் | அவர்களால் | அதால் | அவற்றால் |  |
| **4** | கு | அவனுக்கு | அவளுக்கு | அவர்களுக்கு | அதற்கு | அவற்றுக்கு |  |
| **5** | இன் | அவனின் | அவளின் | அவர்களின் | அதனின் | அவற்றின் |  |
| **6** | அது | அவனது | அவளது | அவர்களது | அதனது | அவற்றினது | } |

### வினைச் சொற்கள்

தமிழில் வினைச் சொற்களும் இடம் குறிக்கும் விகுதிகளை ஏற்று மாற்றம் பெறும். இவற்றுள் படர்க்கை சுட்டும் சொற்கள் இறந்த காலம், நிகழ் காலம், எதிர் காலம் ஆகியவற்றில் அடையும் மாற்றங்கள் கீழே தரப்பட்டுள்ளன.  

| ஒருமை | ஆண்பால் | செய்தான் | செய்கிறான் | செய்வான் |  |
| --- | --- | --- | --- | --- | --- |
| ஒருமை | பெண்பால் | செய்தாள் | செய்கிறாள் | செய்வாள் |  |
| பன்மை | பலர்பால் | செய்தார்கள் | செய்கிறார்கள் | செய்வார்கள் |  |
| ஒருமை | ஒன்றன்பால் | செய்தது | செய்கின்றது | செய்யும் |  |
| பன்மை | பலவின்பால் | செய்தன | செய்கின்றன | செய்யும் | } |
# விக்கிப்பீடியா:ஆண்டு நிறைவுகள்/நவம்பர் 5


**நவம்பர் 5**: கை பாக்சு இரவு (ஐக்கிய இராச்சியம்) உலக சுனாமி விழிப்புணர்வு நாள்  
- 1556 &ndash; இரண்டாம் பானிபட் போர்: முகலாயப் பேரரசுப் படை இந்தியாவின் சூர் பேரரசின் தளபதி ஏமு என்பவனின் படைகளை பானிபட் என்ற இடத்தில் இடம்பெற்ற சமரில் தோற்கடித்தது.
- 1605 &ndash; வெடிமருந்து சதித்திட்டம்: இங்கிலாந்து நாடாளுமன்றத்தைத் தகர்க்க எடுக்கப்பட்ட முயற்சி முறியடிக்கப்பட்டது. கை பாக்சு கைது செய்யப்பட்டான்.
- 1831 &ndash; ஐக்கிய அமெரிக்காவில் அடிமைக் கிளர்ச்சியில் ஈடுபட்ட **நாட் டர்னர்** (படம்) வர்ஜீனியாவில் குற்றவாளியாகக் காணப்பட்டு தூக்குத் தண்டனை அறிவிக்கப்பட்டது.
- 1872 &ndash; அமெரிக்காவில் பெண்களுக்கான வாக்குரிமைக்காகப் போராடிய சூசன் பிரவுன் அந்தோனி முதல் தடவையாக வாக்களித்தார். இதனால் இவருக்கு $100 தண்டம் அறவிடப்பட்டது.
- 2006 &ndash; 148 சியா முசுலிம்களை 1982-இல் கொன்றதாக தொடரப்பட்ட வழக்கில் இடைக்கால ஈராக் அரசின் சிறப்பு நீதிமன்றம் முன்னாள் அரசுத்தலைவர் சதாம் உசேனுக்கு மரண தண்டனை வழங்கித் தீர்ப்பளித்தது.
- 2013 &ndash; இந்தியா செவ்வாய் சுற்றுகலன் திட்டத்தைத் தொடங்கியது.
**சைமன் காசிச்செட்டி** (இ.&nbsp;1860) **கா. சு. பிள்ளை** (பி.&nbsp;1888) **கனக செந்திநாதன்** (பி.&nbsp;1916)
# தொங்கா



**தொங்கா** (*Tonga*, தொங்கா மொழி: *Puleʻanga Fakatuʻi ʻo Tonga*), அதிகாரபூர்வமாக **தொங்கா இராச்சியம்** (*Kingdom of Tonga*) என்பது பொலினீசியாவில் அமைந்துள்ள ஓர் இறைமையுள்ள நாடாகும். இது 177 தீவுகளைக் கொண்ட ஒரு தீவுக்கூட்டம் ஆகும். மொத்தப் பரப்பளவு ஏறத்தாழ 750 சதுரகிலோமீட்டர்கள் கொண்ட 177 தீவுகளை உள்ளடக்கிய இத் தீவுக்கூட்டம் தெற்குப் பசிபிக் பெருங்கடலில் 700,000 சதுரகி.மீ. தூரம் பரவியுள்ளன. தொங்காவின் 103,000 மக்கள்தொகையும்52 தீவுகளில் வசிக்கின்றனர். 70 வீதமான தொங்கர்கள் தொங்காதாப்பு என்ற முக்கிய தீவில் வசிக்கின்றனர்.  

தொங்கா வட-தெற்கு கோட்டில் கிட்டத்தட்ட 800 கி.மீ. தூரம் பரந்து காணப்படுகிறது. இது வடமேற்கே பிஜி, வலிசு புட்டூனா ஆகிய நாடுகளினாலும், வடகிழ்க்கே சமோவாவினாலும், கிழக்கே நியுவேயினாவும், வடமேற்கே கெர்மாடெக் தீவுகளினாலும் (நியூசிலாந்தின் பகுதி), மேற்கே நியூ கலிடோனியா (பிரான்சு), வனுவாட்டு ஆகியவற்றினாலும் சூழ்ந்துள்ளது.  

1773 இல் ஜேம்ஸ் குக் இங்கு வருகை தந்த போது அவர் மிக மகிழ்ச்சியுடன் வரவேற்கப்பட்டதனால், இத்தீவு *நட்புத் தீவுகள்* என அழைக்கப்பட்டது. அவர் வந்திறங்கிய போது அங்கு *இனாசி* என்ற ஆண்டுத் திருவிழா நடைபெற்றுக் கொண்டிருந்தது. இவ்விழாவின் போது தீவுகளின் தலைவருக்கு முதல் பழங்கள் வழங்குவது வழக்கமாக இருந்தது.  

தொங்கா தனது இறைமையை எந்த ஒரு வெளிநாட்டு சக்திக்கும் விட்டுக் கொடுக்காமல் இருந்து வருகிறது. 2010 ஆம் ஆண்டில், அரசியல் சட்ட சீர்திருத்தங்கள் கொண்டு வரப்பட்டமை முதலாவது சார்பாண்மை மக்களாட்சிக்கு வழிவகுத்தது. இதன்மூலம் முழுமையான அரசியல்சட்ட முடியாட்சி ஏற்படுத்தப்பட்டது.
# பெர்வேஸ் முஷாரஃப்


**பெர்வேஸ் முஷாரஃப்** (*Pervez Musharraf*; 11 ஆகத்து 1943 – 5 பெப்ரவரி 2023) பாகிஸ்தானின் முன்னாள் இராணுவத் தளபதியும் அதிபரும் ஆவார். இவர் 1999 ஆம் ஆண்டில் பிரதமர் நவாஸ் செரிபின் ஆட்சியைக் கலைத்து இராணுவ சதிப்புரட்சி மூலம் நாட்டின் அதிபரானார். பதவியேற்றவுடன் இராணுவப் பதவியைக் கைவிடுவதாக அறிவித்த போதும் அதனைச் செய்ய மறுத்தார். இனிவரும் தேர்தலில் வெற்றி பெற்றால் இராணுவத் தளபதிப் பொறுப்பில் இருந்து விலகுவதாகக் குறிப்பிட்டுள்ளார். இவர் அமெரிக்கச் சார்புக் கொள்கையைக் கையாண்டு வருகின்றார்.  

2007 மார்ச் மாதம் நாட்டின் உயர்நீதிமன்ற நீதிபதியைப் பதவி விலக்கியதில் இருந்து மக்கள் மத்தியில் இவரது செல்வாக்குக் குறையத் தொடங்கியது. மேலும் 2007 ஜூலை மாதம் இவரது கட்டளைப்படி இஸ்லாமாபாத்தின் செம்மசூதியை ஒரு வாரம் வரையில் முற்றுகையிட்டிருந்த பாகிஸ்தானிய இராணுவம் உள்நுழைந்து அதில் தங்கியிருந்த அல்-கைடா ஆதரவுத் தீவிரவாதிகளைக் கொன்றது.  

2008இல் ஆகஸ்ட் 18ஆம் தேதி, இவர் பிரதமர் பதவியிலிருந்து விலகினார்.
# ஜோர்ஜியா

**ஜோர்ஜியா** என்னும் பெயரில் உள்ள விக்கிப்பீடியா கட்டுரைகள்:  

- ஜோர்ஜியா (நாடு) (საქართველო, *Sakartvelo*)
- ஜோர்ஜியா (மாநிலம்), ஐக்கிய அமெரிக்க மாநிலம்
- தெற்கு ஜோர்ஜியா மற்றும் தெற்கு சாண்ட்விச் தீவுகள், தெற்கு அட்லாண்டிக் பெருங்கடலில் அமைந்திருக்கும் ஐக்கிய இராச்சியத்தின் பகுதி
- ஜோர்ஜியா நீரிணை, வான்கூவர் தீவுக்கும் கனடாவின் பிரித்தானிய கொலம்பியாவுக்கும் இடையில் அமைந்திருக்கும் நீரிணை.
- ஜோர்ஜியா, வேர்மொண்ட், ஐக்கிய அமெரிக்காவின் நகரம்
- புதிய ஜோர்ஜியா, சொலமன் தீவுகளில் அமைந்திருக்கும் ஒரு தீவு

## வேறு
- ஜோர்ஜியா தொழில்நுட்பப் பல்கலைக்கழகம்
# விக்கிப்பீடியா:ஆண்டு நிறைவுகள்/நவம்பர் 6


**நவம்பர் 6**:  
- 1759 &ndash; பாளையக்காரர் பூலித்தேவரின் நெற்கட்டான் செவ்வலைக் கோட்டையை இசபல்கான் கான்சாகிப் என்பவனின் படைகள் வெடிகுண்டுகள் கொண்டு தாக்கின. ஆனாலும் கோட்டையைப் பிடிக்க முடியவில்லை.
- 1860 &ndash; **ஆபிரகாம் லிங்கன்** (படம்) அமெரிக்காவின் 16வது அரசுத்தலைவராகத் தேர்ந்தெடுக்கப்பட்டார். இவரே குடியரசுக் கட்சியில் இருந்து தேர்ந்தெடுக்கப்பட்ட முதலாவது அரசுத்தலைவர் ஆவார்.
- 1913 &ndash; தென்னாபிரிக்காவில் மகாத்மா காந்தி இந்திய சுரங்கத் தொழிலாளர்களுடன் சேர்ந்து போராட்டத்தில் ஈடுபட்டபோது கைது செய்யப்பட்டார்.
- 1943 &ndash; இந்தியாவின் வங்காளத்தில் "நவகாளி"யில் இடம்பெற்ற இந்து-முசுலிம் கலவரத்தை முடிவுக்குக் கொண்டுவரும் முயற்சியாக மகாத்மா காந்தி கல்கத்தாவில் இருந்து நவகாளி வந்து சேர்ந்தார்.
- 1944 &ndash; புளூட்டோனியம் முதற்தடவையாக உருவாக்கப்பட்டது. பின்னர் சப்பான், நாகசாகியில் அணுகுண்டு போடுவதற்கு இது பயன்பட்டது.
- 1999 &ndash; ஆத்திரேலியாவில் இடம்பெற்ற பொது வாக்கெடுப்பில் பிரித்தானிய முடியாட்சியின் கீழ் தொடர்ந்திருக்க பெரும்பான்மையானோர் சம்மதம் தெரிவித்தனர்.
**சூலமங்கலம் ராஜலட்சுமி** (பி.&nbsp;1937) **மு. பொன்னம்பலம்** (இ.&nbsp;2024)
# 1556



**1556** (**MDLVI**) பழைய ஜூலியன் நாட்காட்டியில் புதன்கிழமையில் ஆரம்பமான ஒரு நெட்டாண்டு ஆகும்.  

## நிகழ்வுகள்

- ஜனவரி 16 - இரண்டாம் பிலிப்பு ஸ்பெயின் மன்னன் ஆனான். அவனது தம்பி பேர்டினண்ட் ரோம் பேரரசின் மன்னன் ஆனான்.
- ஜனவரி 23 - சீனாவில் ஷான்கி (Shaanxi) மாநிலத்தில் இடம்பெற்ற பெரும் நிலநடுக்கத்தில் 830,000 பேர் வரையில் கொல்லப்பட்டனர்.
- நவம்பர் 5 - முகலாயப் பேரரசுப் படைகள் இந்தியாவின் சூர் பேரரசின் தளபதி ஹேமு என்பவனின் படைகளை பானிபாட் என்ற இடத்தில் இடம்பெற்ற சமரில் தோற்கடித்தன. பேரரசன் அக்பர் இந்தியாவின் அரசனானான்.

### தேதி அறியப்படாதவை

## அறிவியல்

## பிறப்புகள்

## இறப்புகள்
- பெப்ரவரி 22 - ஹுமாயூன், முகலாய பேரரசன் (பி. 1508)

## 1556 நாட்காட்டி
# தமிழர் மானிடவியல்

தமிழ்ச் சமூக களங்களில் இடம்பெறும் மானிடவியல் ஆய்வுகள் **தமிழர் மானிடவியல்** ஆகும். இத்துறையை முதலில் ஆராய்ந்தவர்கள் ஐரோப்பியர்களே ஆவர். இவ்வாய்வுகள் பெரும்பாலும் ஆங்கிலத்திலோ அல்லது பிற ஐரோப்பிய மொழிகளிலோ இருந்தன.  

பின்னர் தமிழர்களும் மானிடவியல் அணுகுமுறைகளையும், இத்துறையின் கோட்பாடுகளையும் தமிழ்ச் சூழல் கள ஆய்வுகளுக்கு பயன்படுத்தி வருகின்றார்கள். முதலில் தமிழியல், நாட்டரியல் துறைகளிலும் பின்னர் சாதி, சாதியம், சமூக அசைவியக்கம், அலைந்துசூழ்வியல் என பல கள முனைகளிலும் மானிடவியல் பயன்படுகின்றது.  

தமிழர் மானிடவியல் பற்றிய ஆய்வுகளுக்கும், தமிழில் மானிடவியல் பற்றிய தகவல்களுக்கும் பக்தவத்சல பாரதியின் பங்களிப்பு குறிப்பிடத்தக்கவை. அவரின் *தமிழர் மானிடவியல்*, *மானிடவியல் கோட்பாடுகள்* , " இலங்கை இந்திய மானிடவியல்", "பண்பாட்டு மானுடவியல்" நூற்கள் இத்துறையில் தகுந்த விரிந்த புரிதலை தரவல்லவை.
# உளவியற் போர்

disseminated in ஈராக்கு. The text translates as "This is your future al-Zarqawi," and depicts al-Qaeda terrorist al-Zarqawi caught in a rat trap which is being held by an Iraqi Army soldier or an Iraqi Policeman.]]  
திட்டமிட்ட முறையில் பரப்புரை உத்திகளைக் கையாண்டு போர் இலக்குகளுக்கு உதவுவது அல்லது அடைவது **உளவழிப்போர்** ஆகும். உளவழிப்போர் போரில் நேரடியாக ஈடுபடுவோரை, பொதுமக்களை உளவியில் ரீதியாக அணுகிப் போரியல் இலக்குளை முன்னெடுப்பதை நோக்காக கொண்டது. உளவழிப்போரில் ஊடகங்களின் பங்கு முதன்மையானது.
# விக்கிப்பீடியா:முதற்பக்கக் கட்டுரைகள்/நவம்பர் 05, 2007


**சு. ப. தமிழ்ச்செல்வன்** தமிழீழ விடுதலைப் புலிகளின் அரசியல்துறைப் பொறுப்பாளராக இருந்தவர். தினேஸ் என்ற இயக்கப் பெயரைக் கொண்டிருந்த இவர் புலிகள் இயக்கத்தில் கீழ் மட்டங்களில் இருந்து வளர்ந்து இறப்பின் போது புலிகளின் தலைமையின் உள்வட்டத்தின் ஒருவராக செயற்பட்டார். 1987 இல் யாழ். தென்மராட்சி கோட்டப் பொறுப்பாளராகவும் 1991 ஆம் ஆண்டு முதல் யாழ்ப்பாண மாவட்ட சிறப்புத் தளபதியாக செயற்பட்டார். 1993 இல் கிளிநொச்சி மாவட்டம் பூநகரியில் இலங்கை இராணுவத் தளம் மீதமான தவளைப் பாய்ச்சல் என்கிற விடுதலைப்புலிகளின் இராணுவ நடவடிக்கையில் போரில் காலில் காயமடைந்ததைத் தொடர்ந்து அரசியற் துறைப் பொறுப்பாளராக நியமிக்கப்பட்டார்; 2007 நவம்பர் இலங்கை வான்படையின் தாக்குதலில் கொல்லப்படும் வரை அப்பதவியில் இருந்தார். பல ஆண்டுகளாக விடுதலைப் புலிகளின் பகிரங்க முகமாக செயற்பட்டு இராணுவ இயக்கமாக இருந்த புலிகள் இயக்கத்தில் அரசியல் மாற்றங்களையும் ஏற்படுத்தி வந்த்தார். புலிகளின் சமாதானப் பேச்சுவாத்தைகளில் பங்கேற்று வந்த இவர் அன்ரன் பாலசிங்கத்தின் மறைவுக்குப் பின்னர் பேச்சுவார்த்தைக் குழுவின் தலைவராகவும் செயற்பட்டு வந்தார். 23 ஆண்டுக் கால இயக்க வாழ்வைக் கொண்ட இவரின் இறப்பு புலிகளால் ஈடு செய்யப்பட முடியாது என பிபிசி கருத்து வெளியிட்டுள்ளது.  

---

கணிதவியலில், **காட்டீசியன் ஆள்கூற்று முறைமை** (Cartesian coordinate system) என்பது, இட வெளியில் உள்ள ஒவ்வொரு புள்ளியையும் துல்லியமாய்க் குழப்பம் ஏதும் இன்றிக் குறிக்கப் பயன்படும் ஒரு முறை. எடுத்துக்காட்டாக ஒரு தளத்திலுள்ள புள்ளிகள் ஒவ்வொன்றையும் இரண்டு எண்கள் மூலமாக இம்முறைப்படி வேறுபடுத்திக் குறிக்கலாம். இந்த இரண்டு எண்களும் குறிப்பிட்டத் தொடக்கப் புள்ளியில் இருந்து அளந்தறியப்படும். இவை x- ஆள்கூறு, y- ஆள்கூறு என அழைக்கப்படுகின்றன. ஆள்கூறுகளைத் தீர்மானிப்பதற்காக ஒன்றுக்கொன்று செங்குத்தான இரண்டு கோடுகள் வரையப்படுகின்றன இவைதான் ஒப்பீட்டுச் சட்டக் கோடுகள். இவை x- அச்சு, y- அச்சு எனப்படுகின்றன. x- அச்சைக் *கிடை* நிலையிலும், y- அச்சை *நிலைக்குத்தாக*வும் வரைவது மரபாகும். இக்கோடுகள் ஒன்றையொன்று வெட்டும் புள்ளி *தொடக்கப்புள்ளி* எனப்படும். இப்புள்ளியிலிருந்து தொடங்கி அச்சுக்கள் வழியே அருகிலுள்ள படத்தில் காட்டியபடி, அளவுகள் குறிக்கப்படுகின்றன.
# 1844



: USS *பிரின்ஸ்டன்* இறப்புகள்.]]  
: பெரிய ஓக்]]  
**1844** (**MDCCCXLIV**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் சனிக்கிழமையில் ஆரம்பமானது.  

## நிகழ்வுகள்
- பெப்ரவரி 27 - டொமினிக்கன் குடியரசு ஹையிட்டியிடம் இருந்து விடுதலை பெற்றது.
- பெப்ரவரி 28 - USS பிரின்ஸ்டன் என்ற படகில் பொருத்தப்பட்ட துப்பாக்கி வெடித்துச் சிதறியதில் அதில் பயணம் செய்த இரண்டு ஐக்கிய அமெரிக்க அமைச்சர்கள் உட்படப் பலர் கொல்லப்பட்டனர்.
- மே 24 - முதலாவது மின்னியல் தந்திச் செய்தி சாமுவேல் மோர்ஸ் என்பவரால் வாஷிங்டன் டிசியில் இருந்து மேரிலாந்துக்கு அனுப்பப்பட்டது. அனுப்பப்பட்ட செய்தி: *What hath God wrought*.
- ஜூன் - இலங்கையில் யானைகளைக் கொல்வோருக்கு பணப்பரிசு வழங்கப்படும் என்ற அரசு அறிவித்தலைத் தொடர்ந்து வன்னியில் மட்டும் சுமார் 150 யானைகள் கொல்லப்பட்டன.
- ஜூன் 6 - கிறிஸ்தவ இளையோர் அமைப்பு (YMCA) லண்டனில் ஜோர்ஜ் வில்லியம்ஸ் என்பவரால் ஆரம்பிக்கப்பட்டது.
- ஜூன் 15 - இறப்பர் பதப்படுத்தும் முறை (vulcanization) சார்ல்ஸ் குடியர் என்பவரால் காப்புரிமம் பெறப்பட்டது.
- ஜூலை 3 - ஐஸ்லாந்தின் எல்டி தீவில் பெரிய ஓக் பறவைகளின் கடைசிச் சோடி கொல்லப்பட்டது.
- ஜூலை 13 - இலங்கையில் காவற்துறை நீதிமன்றங்கள் (police courts) அமைக்கப்பட்டன.
- ஆகஸ்ட் - யாழ்ப்பாணம் இளவாலையில் சென் மேரியின் தேவாலயம் தீயில் முற்றாக எரிந்தது.
- ஆகஸ்ட் 28 - பிரெட்ரிக் எங்கெல்ஸ் மற்றும் கார்ல் மார்க்ஸ் இருவரும் பாரிசில் சந்தித்தனர்.
- அக்டோபர் - இலங்கையில் வடமேற்கு மாகாணம் உருவாக்கப்பட்டது.
- டிசம்பர் 20 - இலங்கையில் கூலிகளை வேலைக்கமர்த்தும் முறை (slavery) ஒழிக்கப்பட சட்டம் கொண்டுவரப்பட்டது.

## நாள் அறியப்படாதவை
- சுவீடனைச் சேர்ந்த வேதியியல் நிபுணர் குஸ்டாஃப் எரிக் பாஸ்க் என்பவர் பாதுகாப்பான தீக்குச்சியைக் கண்டுபிடித்தார்.
- பாதுகாப்புப் பெட்டி (safe) அலெக்சாண்டர் ஃபிஷே என்பவரால் கண்டுபிடிக்கப்பட்டது.
- அணுக்கரு என்ற சொல் என்பது முதன்முதலில் மைக்கேல் ஃவாரடேயினால் "அணுவொன்றின் மையப்புள்ளி" என்ற விளக்கத்தோடு தரப்பட்டது.
- பஹாய் சமயம் தோற்றம் பெற்றது.

## பிறப்புகள்
- நவம்பர் 25 - கார்ல் பென்ஸ், ஜெர்மனியைச் சேர்ந்த வாகனப்பொறியாளர் (இ. 1929)

## இறப்புகள்
- கதிரேசப் புலவர் (அகவை 40), அச்சுவேலியைச் சேர்ந்த புலவர்

## 1844 நாட்காட்டி
# 1759



: பிரித்தானிய அருங்காட்சியகம்]]  
: கியூபெக் நகரில் சமர்]]  
**1759** (**MDCCLIX**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.  

## நிகழ்வுகள்
- ஜனவரி 15 - பிரித்தானிய அருங்காட்சியகம் திறக்கப்பட்டது.
- செப்டம்பர் 10 - பாண்டிச்சேரியில் பிரெஞ்சுக் கடற்படைகளுக்கும் ஜோர்ஜ் போக்கொக் தலைமையிலான பிரித்தானியக் கடற்படைக்கும் இடையில் போர் வெடித்தது. பிரெஞ்சுக் கப்பல் பலத்த சேதத்துடன் பின்வாங்கியது.
- செப்டம்பர் 13 - கனடாவின் கியூபெக் நகருக்கருகாமையில் இடம்பெற்ற போரில் பிரித்தானியப் படைகள் பிரெஞ்சுப் படைகளைத் தோற்கடித்தன.
- செப்டம்பர் 18 - கியூபெக் நகரை பிரித்தானியர் கைப்பற்றினர்.
- நவம்பர் 6 - பாளையக்காரர் பூலித்தேவரின் நெற்கட்டான் செவ்வலைக் கோட்டையை இசபல்கான் கான்சாகிப் என்பவனின் படைகள் வெடிகுண்டுகள் கொண்டு தாக்கின. ஆனாலும் கோட்டையைப் பிடிக்க முடியவில்லை.

## நாள் அறியப்படாதவை
- புகழ்பெற்ற கின்னஸ் வடிசாலை (Guinness Brewery) அயர்லாந்து, டப்ளினில் நிறுவப்பட்டது.
- சுவீடன், ஸ்டொக்ஹோல்ம் நகரில் இடம்பெற்ற பெரும் தீயில் 250 வீடுகள் எரிந்தன.
- வண. கிறிஸ்டியன் பிரெடெரிக் ஷ்வார்ட்ஸ் பாதிரியார் யாழ்ப்பாணம் வந்து சேர்ந்தார். இவர் இலங்கை முழுவதும் பயணம் செய்து கிறிஸ்தவ மத போதனையில் ஈடுபட்டார்.

## பிறப்புகள்

## இறப்புகள்

## 1759 நாற்காட்டி
# 1860



: கரிபால்டி]]  
**1860** (**MDCCCLX**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு நெட்டாண்டு ஆகும்.  

## நிகழ்வுகள்
- ஏப்ரல் 7 - இந்தியாவில் பட்ஜெட் தாக்கல் செய்யும் முறையை பிரிட்டன் அறிமுகம் செய்தது.
- மே 6 - கரிபால்டியும் அவனது படைகளும் "இரண்டு சிசிலிகளின் பேரரசை"க் கைப்பற்றும் நோக்கில் இத்தாலியின் ஜெனோவா நகரை விட்டுப் புறப்பட்டனர்.
- மே 15 - கரிபால்டியின் படைகள் சிசிலியில் நேப்பில்ஸ் நகரின் படைகளைத் தோற்கடித்தன.
- மே 27 - கரிபால்டியின் படைகள் சிசிலியின் தலைநகர் பெலேர்மோவைக் கைப்பற்றினர்.
- சூன் 24 - புளோரன்ஸ் நைட்டிங்கேலின் எண்ணக்கருக்களுக்கமைய முதலாவது தாதிகள் பயிற்சி நிலையம் இங்கிலாந்தில் அமைக்கப்பட்டது.
- சூலை 15 - இலங்கையின் பிரதம நீதியரசராக சேர் எட்வேர்ட் ஷெப்பர்ட் கிறீசி நியமிக்கப்பட்டார்.
- ஆகத்து 4 - இலங்கையின் கவர்னராக சேர் சார்ல்ஸ் மக்கார்த்தி நியமிக்கப்பட்டார்.
- ஆகத்து 22 - பிரித்தானியக் கடற்படையின் உதவியுடன் கரிபால்டியின் படைகள் சிசிலியில் இருந்து இத்தாலியின் பெரும்பரப்பினுள் நுழைந்தனர்.
- செப்டம்பர் 7 - "லேடி எல்ஜின்" என்ற கப்பல் மிச்சிகன் ஆற்றில் மூழ்கியதில் நூற்றுக்கணக்கானோர் கொல்லப்பட்டனர்.
- செப்டம்பர் 7 - கரிபால்டியின் படைகள் நேப்பில்சைக் கைப்பற்றினர்.
- நவம்பர் 6 - ஆபிரகாம் லிங்கன் அமெரிக்காவின் 16வது அதிபராகத் தேர்ந்தெடுக்கப்பட்டார். இவரே குடியரசுக் கட்சியில் இருந்து தேர்ந்தெடுக்கப்பட்ட முதலாவது அதிபராவார்.

## தேதி அறியப்படாத நிகழ்வுகள்
- மதராசில் இருந்து சுமார் 2,500 தமிழ் தொழிலாளர்கள் கயானா சென்று குடியேறினர்.
- டிசம்பர் - இந்தியப் பல்கலைக்கழகப் பரீட்சைகள் யாழ்ப்பாணத்திலும் நடைபெற ஆரம்பித்தன.

## பிறப்புகள்
- பெப்ரவரி 18 - ம. சிங்காரவேலர் ( இ. 1946)
- மே 20 - எடுவர்டு பூக்னர், (இ. 1917)

## இறப்புகள்
- ஆகத்து 2 - சேர் ஹென்றி ஜோர்ஜ் வோர்ட் (Sir Henry Ward), இலங்கை (1855-1860), மதராஸ் (1860) முன்னாள் கவர்னர் (பி. 1796)
- அக்டோபர் - சைமன் காசிச்செட்டி, இலங்கைத் தமிழறிஞர் (பி. 1807)

## 1860 நாட்காட்டி
# விக்கிப்பீடியா:ஆண்டு நிறைவுகள்/நவம்பர் 7


**நவம்பர் 7**: பெலருஸ் – அக்டோபர் புரட்சி நாள் (1917)  
- 1775 &ndash; வட அமெரிக்காவில் பிரித்தானியப் படைகளில் இணைந்த அடிமைகள் அனைவருக்கும் அவர்களது உரிமையாளர்களிடம் இருந்து முழுமையான விடுதலை பெற்றுக் கொடுக்கும் உடன்பாட்டில் வர்ஜீனியா குடியேற்றத்தின் பிரித்தானிய ஆளுநர் ஜான் மறே கையெழுத்திட்டார்.
- 1910 &ndash; உலகின் முதலாவது விமான அஞ்சல் பொதிச் சேவை **ரைட் சகோதரர்களால்** (படம்) ஒகையோவில் ஆரம்பிக்கப்பட்டது.
- 1917 &ndash; அக்டோபர் புரட்சி: விளாதிமிர் லெனின் தலைமையில் கம்யூனிசப் புரட்சியாளர்கள் உருசியாவின் இடைக்கால அரசாங்கத்தைக் கவிழ்த்தனர். (பழைய யூலியன் நாட்காட்டியில் இது அக்டோபர் 25 இல் இடம்பெற்றது). போல்செவிக்குகள் குளிர்கால அரண்மனையைக் கைப்பற்றினர்.
- 1917 &ndash; முதலாம் உலகப் போர்: பிரித்தானியப் படையினர் உதுமானியரிடம் இருந்து காசாப் பகுதியைக் கைப்பற்றினர்.
- 1918 &ndash; மேற்கு சமோவாவில் பரவிய ஒரு வித நச்சு நோய் காரணமாக 7,542 பேர் (20% மக்கள் தொகை) ஆண்டு முடிவிற்குள் இறந்தனர்.
- 1941 &ndash; இரண்டாம் உலகப் போர்: சோவியத் மருத்துவக் கப்பல் *ஆர்மீனியா* நாட்சி செருமனியின் விமானக் குண்டுவீச்சில் சேதமடைந்து மூழ்கியது. 5,000 இற்கும் அதிகமானோர் உயிரிழந்தனர்.
**சி. வி. இராமன்** (பி.&nbsp;1888) **என். சி. வசந்தகோகிலம்** (இ.&nbsp;1951) **கிருபானந்த வாரியார்** (இ.&nbsp;1993)
# சாவித்திரி

**சாவித்திரி** (*Savithiri*) என்ற தலைப்பில் உள்ள விக்கிப்பீடியா கட்டுரைகள்:  

- சாவித்திரி, தென்னிந்தியத் திரைப்பட நடிகை
- சாவித்திரி, தொன்மக் கதாபாத்திரம்
- மன்னார்குடி சாவித்திரி அம்மாள், கோட்டு வாத்திய இசைக்கலைஞர்
- சாவித்திரி லெட்சுமணன், கேரள அரசியல்வாதி
- சாவித்திரி கனோல்கர், இந்திய ஓவியர்
- சாவித்திரி நிகாம், உத்தரப்பிரதேச அரசியல்வாதி

;திரைப்படங்கள்:  
- சத்தியவான் சாவித்திரி, 1933 திரைப்படம்
- சாவித்திரி, 1941 திரைப்படம்
- டாக்டர் சாவித்திரி, 1955 திரைப்படம்
- சத்தியவான் சாவித்திரி, 1957 திரைப்படம்
- சாவித்திரி, 1980 திரைப்படம்
- மீண்டும் சாவித்திரி, 1996 திரைப்படம்

;வேறு  
- சாவித்திரி, இராகம்
- சாவித்திரி, மகாராட்டிர ஆறு
- சாவித்திரி, பாடல் நூல்
# சத்தியவான் சாவித்திரி கதை



உபதேசம் செய்தல்]]  

**சத்தியவான் சாவித்திரி கதை**, சிவ புராணத்தில் உள்ளதை மகாபாரத இதிகாசத்தில், பாண்டவர்கள் வனவாசத்தில் இருக்கையில், பதிபக்தியின் மேன்மையை விளக்குமுகமாக திரௌபதிக்கு மார்கண்டேய முனிவர் எடுத்துரைத்தார்.  

மத்திர நாட்டு மன்னன் அசுவபதிக்கு சூரியபகவானின் அருளால் கிடைத்த மகள் என்பதால் சாவித்திரி எனப்பெயரிடப்பட்டாள். நாட்டை எதிரிகளிடம் இழந்த சால்வ நாட்டு மன்னர் துயுமத்சேனன் தன் மனைவியுடன் காடுறை வாழ்வு மேற்கொண்டிருந்தார். அவரின் மகன் சத்தியவானும் தாய்-தந்தையர்களுக்கு துணையாக இருந்தார்.  

சாவித்திரி, தான் மணமுடிக்க திறமை வாய்ந்த இளவரசனைக் கண்டறிய நாடு முழுவதும் சுற்றி இறுதியில், சத்தியவான் தங்கியிருந்த காட்டிற்கு வந்த சாவித்திரி, சத்தியவானைக் கண்டதும் தன் இதயத்தை சத்தியவானிடம் பறிகொடுத்தாள். தனது திருமணம் சத்தியவானுடன் நடக்க வேண்டும் என தந்தையிடம் கூற, அப்போது அங்கு வந்த நாரதர், 'இன்றிலிருந்து பன்னிரண்டு மாதங்களில் சத்தியவான் இறக்கப் போகிறான்' என்று கூறியும், சாவித்திரி சத்தியவானைத் தவிர வேறு எவரையும் மணக்க மாட்டேன் என உறுதிபடக் கூறினாள்.  

சாவித்திரியின் மன உறுதியைக் கண்டு, அரசன் அசுவபதியும் திருமணத்திற்குச் சம்மதித்தான். சாவித்திரிக்கும் சத்தியவானுக்கும் திருமணம் நடந்தது. சாவித்திரி தன் அரண்மனையைவிட்டுக் கணவன் சத்தியவானுடன் காட்டிற்குச் சென்று வாழ்ந்தாள்.  

சத்தியவான் என்றைக்கு இறப்பான் என்று சாவித்திரிக்குத் தெரிந்த போதிலும், அந்த இரகசியத்தை சாவித்திரி அவனிடம் சொல்லவில்லை.  

சத்தியவான் இறப்பதற்கு இன்னும் மூன்று நாட்களே இருந்தன. அந்த மூன்று நாட்களும் உணவும் உறக்கமும் இன்றி கடும் விரதம் மேற்கொண்டாள் சாவித்திரி. இறுதிநாள் இரவு. இரவெல்லாம் உறங்காமல் கண்ணீர் மல்க கணவனின் நீண்ட வாழ்விற்காக பிரார்த்தனைகள் செய்தாள். அடுத்த நாள் விறகு வெட்டச் செல்லும் கணவன் சத்தியவானுடன் சென்றாள் சாவித்திரி.  

காட்டிற்குச் சென்ற சிறிது நேரத்திற்கெல்லாம் சத்தியவான், சாவித்திரியின் மடிமீது தலை வைத்து உயிர் துறந்தான்.  

அப்போது சத்தியவானின் உயிரை அழைத்துச் செல்ல வந்த எமதூதர்களால் சாவித்திரி அமர்ந்திருந்த இடத்தை நெருங்கமுடியவில்லை. எனவே எமனே நேரில் வந்து சாவித்திரியைப் பார்த்து, சத்தியவானின் உயிர் பிரிந்த உடலை விட்டுவிடு; மரணம் மனிதனின் விதி என்றதும் சாவித்திரி, சத்தியவான் உடலை விட்டு விலகி நின்றாள்.  

பின்னர் சத்தியவானின் உயிரை அழைத்துக்கொண்டு சென்ற எமனின் வழியை பின் தொடர்ந்து சென்ற சாவித்திரி, ஒரு அன்புக் கணவனையும். அவனுடைய அன்பு மனைவியையும் உங்கள் மாறாத விதி பிரிக்கக்கூடாது எமனிடம் வேண்டினாள். சாவித்திரியின் பதிபக்தியை கண்டு பாராட்டிய எமதர்மராஜன், எதாவது ஒரு வரம் கேள் என்றார்.  

அதற்கு சாவித்திரி, என் மாமனாரின் சந்ததி அழியாமல் இருக்கவும், அவருடைய அரசு சத்தியவானின் மகன்களுக்கு கிடைக்க வரம் வேண்டினாள்.  

இதைக் கேட்ட எமதர்மன், உன் கணவன் மீண்டும் உயிர் பெறுவான்; உன் குழந்தைகள் அரசாள்வர்; உன் அன்பு மரணத்தை வென்றுவிட்டது. உண்மையான அன்பிற்கு முன்னால் மரணதேவனான நான்கூட ஆற்றல் அற்றவன் என்பதற்கு நீ சான்று' பாராட்டினார்..
# விக்கிப்பீடியா:ஆண்டு நிறைவுகள்/நவம்பர் 8


**நவம்பர் 8**:  
- 1605 &ndash; இங்கிலாந்தில் வெடிமருந்து சதித்திட்டத்தின் தலைவர் இராபர்ட்டு கேட்சுபி கொல்லப்பட்டார்.
- 1811 &ndash; இலங்கையில் மேல் நீதிமன்றம் இரண்டாகப் பிரிக்கப்பட்டது. ஒன்று கொழும்பில் பிரதம நீதியரசரின் நீதிமன்றமும், யாழ்ப்பாணத்தில் கீழ் நீதிமன்றமும் அமைக்கப்பட்டன. குற்றவியல் வழக்குகளுக்கு சான்றாயர் விசாரணை முறையும் அமுலுக்கு வந்தது.
- 1892 &ndash; கறுப்பின, மற்றும் வெள்ளையின அமெரிக்கத் தொழிற்சங்கங்கள் முதல் தடவையாக ஒன்றிணைந்து நியூ ஓர்லென்சு மாநிலத்தில் வெற்றிகரமான 4-நாள் வேலை நிறுத்தத்தை நடத்தினர்.
- 1895 &ndash; எதிர்மின் கதிர்களைச் சோதனையிடும் போது வில்லெம் ரோண்ட்கன் **எக்சு-கதிர்களைக்** (படம்) கண்டுபிடித்தார்.
- 1957 &ndash; ஐக்கிய இராச்சியம் தனது முதலாவது ஐதரசன் குண்டை பசிபிக் பிராந்தியத்தில் கிரிபட்டி தீவுகளில் வெற்றிகரமாகச் சோதித்தது.
- 2006 &ndash; வாகரை குண்டுத்தாக்குதல்: மட்டக்களப்பு வாகரையில் இலங்கை இராணுவத்தினர் ஏவிய பல்குழல் எறிகணை வீச்சுத் தாக்குதலில் 40 பொதுமக்கள் கொல்லப்பட்டனர். 125-க்கும் மேற்பட்டோர் காயமடைந்தனர்.
**சி. கணேசையர்** (இ.&nbsp;1958)**சக்தி கிருஷ்ணசாமி** (இ.&nbsp;1987) **சோ. சிவபாதசுந்தரம்** (இ.&nbsp;2000)